stanford-oval/wikipedia huggingface dataset:
Esteban Echeverría
Elämäkerta

Esteban Echeverría syntyi tuolloin vielä Espanjan vallassa olleessa Buenos Airesissa 2. syyskuuta 1805 biskajalaisen José Domingo Echeverrían ja argentiinalaisen María Espinosan lapseksi. Kun hän vuonna 1822 pääsi yliopistoon, hänen isänsä oli jo kuollut ja äitikin menehtyi pian. Lokakuussa 1825 Echeverría muutti Ranskaan ja opiskeli Pariisissa vuodet 1826–1830, joita on sittemmin sanottu hänen elämänsä viideksi ratkaisevaksi vuodeksi. Noina vuosina Echeverría omaksui romantiikan aatesuunnan, jota hän sittemmin levitti myös kotimaahansa. Vuonna 1830 Echeverría palasi Argentiinaan ja kirjoitti siellä ensimmäisen runonsa. Ensimmäinen romanttinen tarina Elvira julkaistiin nimettömänä paikallisessa sanomalehdessä vuonna 1832.
Echeverría vaikutti välillisesti Juan Manuel de Rosasin diktatuurin kaatumiseen. Vuonna 1840 hänet pakotettiin lähtemään maanpakoon Uruguayn Colonia del Sacramentoon, josta hän seuraavana vuonna siirtyi pääkaupunki Montevideoon. Siellä hän kirjoitti tunnetuimmat teoksensa, El mataderon (Teurastamo), joka julkaistiin vasta vuosikymmeniä hänen kuolemansa jälkeen, ja mapuche-intiaanien kaappaamaksi joutuneesta valkoisesta naisesta kertovan runoelman La cautiva, joka myös on yksi 1800-luvun Latinalaisen Amerikan tunnetuimmista kirjallisista teoksista.
Echeverría kuoli Montevideossa 19. tammikuuta 1851 keuhkotautiin 45 vuoden ikäisenä. Hänen jäännöksensä on haudattu Buceon hautausmaalle.
Evelyn Baring Cromer

Lordi Cromer noin vuonna 1895.
Evelyn Baring, Cromerin ensimmäinen jaarli (26. helmikuuta 1841 Cromer, Norfolk – 29. tammikuuta 1917 Lontoo) oli brittiläinen virkamies, joka toimi vuosina 1883–1907 Egyptissä Ison-Britannian pääkonsulina ja tosiasiallisesti maan siirtomaahallinnon johtajana.
Ura > Varhaisempi ura

Evelyn Baring kuului saksalaistaustaiseen Baringin sukuun, joka oli asettunut 1700-luvulla Englantiin ja vaurastunut kauppiaina sekä pankkiireina. Evelyn Baring oli pankkiiri Sir Francis Baringin pojanpoika, ja hänen useat setänsä ja serkkunsa olivat 1800-luvulla näkyviä poliitikkoja.
Baring ryhtyi aluksi sotilasuralle ja valmistui tykistöupseeriksi Woolwichin kuninkaallisesta sotilasakatemiasta 17-vuotiaana vuonna 1858. Palveltuaan tykistössä Korfulla, Maltalla ja Jamaikalla hän suoritti vuonna 1869 esikuntakoulun ja toimi sen jälkeen pari vuotta sotaministeriössä. Vuosina 1872–1876 hän oli Intian varakuninkaana toimineen serkunpoikansa Thomas George Baringin (sittemmin lordi Northbrook) yksityissihteerinä. Vuonna 1877 Baring nimitettiin Ison-Britannian edustajaksi hiljattain perustettuun kansainväliseen komissioon, joka valvoi Egyptin valtionvelan hoitoa ulkomaisten velkojien puolesta. Baring oli keskeisenä henkilönä perustamassa erityistä tutkintakomissiota, jonka oli tarkoitus tutkia Egyptin kediivi Ismail paššan tuhlailevaa rahankäyttöä. Kun kediivi aluksi kieltäytyi noudattamasta saamiaan neuvoja, Baring erosi tehtävästään ja palasi Englantiin, mutta Ismail paššan syrjäyttämisen jälkeen hänet kutsuttiin vuonna 1879 yhdessä ranskalaisen de Blignières’n kanssa valvomaan Egyptin valtionvelan hoitoa. He kaksi käytännössä johtivat Egyptiä jonkin aikaa.
Aiheesta muualla

Kuvia tai muita tiedostoja aiheesta Evelyn Baring Cromer Wikimedia Commonsissa
Palermon maakunta

| Palermon maakunta Provincia di Palermo |
| --- | --- |

 Maakunnan sijainti Italiassa
Valtio:  Italia
Alue:  Sisilia
Kuntia:  82
Hallinto:  
 – hallinnollinen keskus:  Palermo
 – maakuntajohtaja:  Giovanni Avanti
Pinta-ala:  4 992 km²
Väkiluku (2015):  1 276 525
Symbolit:  
 – puhelintunnus:  091, 0921, 0924
Lyhenteet:  
 – postitunnus:  90121–90151 Palermo, 90010–90049
 – rekisterikilven tunnus:  PA
Palermon maakunta (ital. Provincia di Palermo, sisiliaksi Pruvincia di Palermu) oli Sisilian saarella sijaitseva Italian maakunta. Vuoden 2017 alusta alkaen maakunnan korvasi Palermon metropolikaupunki.
Maakunnan pääkaupunki oli Palermo. Sen pinta-ala oli 4 992 km² ja asukasluku vajaat 1,3 miljoonaa, noin neljäsosa Sisilian väestöstä. Palermon maakunta muodostui 82 kunnasta.
Palmieri

Palmieri on muun muassa seuraavien henkilöiden sukunimi:
Emerson Palmieri (s. 1994), brasilialaissyntyinen italialainen jalkapalloilija
Kyle Palmieri (s. 1991), yhdysvaltalainen jääkiekkoilija
Nick Palmieri (s. 1989), yhdysvaltalainen jääkiekkoilija
Cristoforo Palmieri (s. 1939), italialainen, Albaniassa toimiva roomalaiskatolinen piispa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Erotic Diarrhea Fantasy

| Erotic Diarrhea Fantasy Torsofuck |
| --- | --- | --- |

Studioalbumin tiedot
 Äänitetty : syksy 2003, Pus Studios
 Julkaistu: 30. huhtikuuta 2004
 Formaatti: CD
 Tyylilaji: goregrind
 Kesto: 30.15 61:27 (2014)
 Levy-yhtiö: Goregiastic American Line
Erotic Diarrhea Fantasy on Torsofuckin esikoisalbumi. Se julkaistiin vuonna 2004 levymerkillä Goregiastic Records.
Vuonna 2014 American Line Productions julkaisi albumista uusintapainoksen, joka sisältää 11 nimeämätöntä livekappaletta yhtyeen "Live Mexico Tour 2008" -kiertueelta.
Kappaleet

Mutilated for Sexual Purposes – 4.21
Erotic Diarrhea Fantasy – 2.37
Fistfucking Her Decomposed Cadaver – 2.37
Worm Infested Anal – 3.02
Raped by Elephants – 4.14
Pussy Mutilation – 3.29
Snuffed Freak – 1.48
Four Legged Whore – 2.20
Cannibal – 5.47
Kokoonpano

Mikko – murinalaulu, kitara, bassokitara
Jarkko – bassokitara, musiikkiohjelmointi (rummut)
+
Haapala – logo
Jarkko Rännäli – valokuvat
Aiheesta muualla

Erotic Diarrhea Fantasy Discogsissa. (englanniksi)
Albumi Erotic Diarrhea Fantasy Encyclopaedia Metallum -sivustolla (englanniksi)
Palmgren

Palmgren voi tarkoittaa seuraavia:
Ihmisiä:
Allan Palmgren (1860–1928), suomalainen säveltäjä ja musiikkiarvostelija
Alvar Palmgren (1880–1960), suomalainen kasvitieteilijä
Axel Palmgren (1867–1939), Suomen Työnantajien Keskusliiton STK:n toimitusjohtaja, kansanedustaja ja ministeri
Bo Palmgren (1909–1973), suomalainen rikos- ja prosessioikeuden professori
Enok Emil Palmgren, Emil Vainio (1867–1918), suomalainen liikkeenjohtaja ja kirjailija
Eric Palmgren (1916–2015), suomalainen kilpapurjehtija
Georg Fredrik Palmgren (1808–1877), suomalainen soitinrakentaja ja pianotehtailija
Gunnar Palmgren (1908–1953), suomalainen kauppaoikeuden professori, korkeakoulun rehtori ja yritysjohtaja, Bo Palmgrenin veli
Gustaf Palmgren (1904–1978), suomalainen ratsuväen eversti
Henrik Palmgren, ruotsalainen alt-right -liikkeen aktivisti
Hjalmar Palmgren (1885–1921), suomalainen jääkärimajuri
Joonas Palmgren (s. 1982), taiteilijanimeltään Skandaali, suomalainen rap-artisti
Lina Palmgren (1876–1968), suomalainen tekstiilitaiteilija
Maria ”Maikki” Järnefelt-Palmgren (1871–1929), suomalainen oopperalaulaja
Minna Talvik-Palmgren (1902–1983), suomalainen konserttilaulaja
Nils-Gustaf Palmgren (s. 1936), suomalainen juristi ja yritysjohtaja, merenkulkuneuvos
Olof Palmgren (1909–1984), suomalainen yritysjohtaja, kauppaneuvos
Oskar Ludvig Palmgren (1843–1908), suomalainen juristi ja Helsingin oikeuspormestari
Otto Palmgren (1919–1967), suomalainen röntgenlääkäri ja säveltäjä
Pontus Palmgren (1907–1993), suomalainen ornitologi, lintujen runsauslaskennan uranuurtaja
Raoul Palmgren (1912–1995), suomalainen kirjailija
Reidar Palmgren (s. 1966), suomalainen kirjailija ja näyttelijä
Rolf Palmgren (1880–1944), suomalainen ornitologi, Korkeasaaren eläintarhan intendentti, Oskar Ludvig Palmgrenin poika
Saga Palmgren-Lindroos (1910–1968), suomenruotsalainen kirjailija
Sari Palmgren (s. 1976), suomalainen tanssitaiteilija
Selim Palmgren (1878–1951), suomalainen säveltäjä ja pianisti
Yrjö Parjanne, ent. Palmgren (1929–2013), näyttelijä
Kuvitteellisia henkilöitä
Kauko Palmgren-Palmgren, vanki ja kirjailija televisiosarjassa Pasila
Muita merkityksiä:
Palmgren-konservatorio, Porissa toimiva musiikkioppilaitos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Erotetut sydämet

| Erotetut sydämet> Dangerous |
| --- | --- |

Ohjaaja:  Alfred E. Green
Käsikirjoittaja:  Laird Doyle
Tuottaja:   Harry Joe Brown  Hal B. Wallis  Jack L. Warner 
Säveltäjä:  Ray Heindorf Heinz Eric Roemheld
Kuvaaja:  Ernest Haller
Leikkaaja:  Thomas Richards
Pukusuunnittelija:  Orry-Kelly
Pääosat:   Bette Davis  Franchot Tone  Margaret Lindsay 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  25. joulukuuta 1935
Kesto:  79 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Erotetut sydämet (Dangerous) on vuonna 1935 valmistunut draamaelokuva, jossa pääosissa ovat Bette Davis, Franchot Tone ja Margaret Lindsay ja sivuosissa muiden muassa Alison Skipworth sekä John Eldredge. Elokuvan ohjasi Alfred E. Green ja se oli Warner Bros. -yhtiön tuottama. Käsikirjoituksen on kirjoittanut Laird Doyle, joka perustuu hänen tarinaansa Hard Luck Dame.
Davis voitti suorituksestaan elokuvasta parhaan naispääosan Oscar-palkinnon vuonna 1936. Vaikka Davis olikin hyvin ylpeä Oscar-palkinnon saamisesta, hän ei uskonut ansainneensa sitä vaan piti sitä "lohdutuspalkintona" siitä, että hän ei voittanut palkintoa edellisenä vuonna elokuvasta Naisen orja.[lähde? ]
Vuonna 1941 elokuva uudelleenfilmasointiin nimellä Singapore Woman, jossa pääosassa on Brenda Marshall. Elokuva sai ensi-iltansa Yhdysvalloissa joulupäivänä, vuonna 1935 ja Suomessa ensi-ilta oli toinen päivä elokuuta vuonna 1936.
Näyttelijät

| 0 | 1 | 2 |
| --- | --- | --- |
|  Bette Davis  | … |  Joyce Heath   |
|  Franchot Tone  | … |  Don Bellows   |
|  Margaret Lindsay  | … |  Gail Armitage   |
|  Alison Skipworth  | … |  rouva Williams   |
|  John Eldredge  | … |  Gordon Heath    |
|  Dick Foran  | … |  Teddy    |
|  Walter Walker  | … |  Roger Farnsworth    |
|  Richard Carle  | … |  Pitt Hanley    |
|  George Irving  | … |  Charles Melton    |
|  Pierre Watkin  | … |  George Sheffield    |
|  Douglas Wood  | … |  Elmont   |
Kuvia

Bette Davis.
Franchot Tone elokuvan trailerissa.
Bette Davis ja Franchot Tone
Aiheesta muualla

Erotetut sydämet Internet Movie Databasessa (englanniksi)
Erotetut sydämet Elonet.
Paakin junaonnettomuus

Paakin junaonnettomuus tapahtui 7. lokakuuta 1926 Kontiomäen ja Vuokatin välillä noin kilometri ennen Paakinmäkeä kun kaksi työjunaa törmäsi yhteen. Onnettomuudessa kuoli viisi henkilöä ja junien veturit sekä 11 soravaunua romuttuivat.
Kontiomäeltä Vuokattiin kello 4.15 aamulla lähetetty työjuna jossa oli 23 tyhjää vaunua ja Paakinmäen pysäkiltä Kontiomäen suuntaan lähetetty työjuna jossa oli 23 täydessä lastissa ollutta soravaunua törmäsivät yhteen kallioleikkauksessa vähän ennen kello viittä aamulla. Paikalla ollut kaarre vaikeutti näkyvyyttä joten tyhjä työjuna törmäsi toiseen junaan täydellä vauhdilla. Täydestä sorajunasta romuttui veturi ja kaksi ensimmäistä vaunua, tyhjästä työjunasta taas veturin lisäksi yhdeksän vaunua niiden joukossa konduktöörinvaunu. Kaikki surmansa saaneet ja pahimmin loukkaantuneet olivat tyhjässä työjunassa.
Onneettomuus aiheutui junanlähettäjien väärinkäsityksestä. Vuonna 1928 tuomittiin junan lähettäjänä Kontiomäen asemalla toiminut sähköttäjä Auvinen Sotkamon kihlakunnanoikeudessa 1 vuoden 5 kuukauden vankeusrangaitukseen sekä virasta erotettavaksi. Hänet tuomittiin myös maksamaan korvauksia rautatiehallitukselle sekä elatusapua onnettomuudessa kuolleiden omaisille.
Eros Ramazzotti

Ramazzotti vuonna 2015
Eros Walter Luciano Ramazzotti (s. 28. lokakuuta 1963 Rooma) on italialainen pop-laulaja ja lauluntekijä. Ramazzottin albumeja on myyty kymmeniä miljoonia, ja hän on tunnetuimpia italialaisia muusikoita. Hän on levyttänyt useimmat albuminsa sekä italiaksi että espanjaksi.
Elämä ja ura

Ramazzotti syntyi Roomassa Cinecittàn esikaupunkialueella rakennustyöläinen Rodolfo Ramazottin ja Maria Raffaela Molinan pojaksi. Hänet nimettiin kreikkalaisen rakkaudenjumalan Eroksen mukaan. Kitaran soiton poika aloitti 7-vuotiaana. Hän aloitti työn musiikin parissa muutettuaan teini-ikäisenä Milanoon.
Ramazzottin ensimmäinen levytyssopimus syntyi hänen osallistuttuaan kykykilpailuun vuonna 1981. Voitettuaan vuonna 1984 Uusi ääni -kategorian kuuluisilla San Remon musiikkifestivaaleilla lähti hänen uransa varsinaisesti lentoon.
Vuonna 1985 Ramazzotti julkaisi ensimmäisen albuminsa, joka kantoi nimeä Cuori agitati, ja pian sen jälkeen ilmestyi albumeita. Säveltämillään omaelämäkerrallisilla balladeilla kuten myös rock-sävytteisillä kappaleillaan hän nousi kansainväliseksi tähdeksi.
Ramazzottilla on yksi lapsi entisen vaimonsa Michelle Hunzikerin (s. 1977), sveitsiläisen mallin ja tv-esiintyjän kanssa. Tytär Aurora Sophie Hunziker-Ramazotti syntyi 5. joulukuuta 1996. Pari erosi vuonna 2009. Toisen vaimonsa näyttelijä Marica Pellegrinellin (s. 1988) kanssa hänellä on kaksi lasta: Raffaela Maria Ramazzotti (s. 2011) ja Gabrio Tullio Ramazzotti (s. 2015). Pariskunta erosi vuonna 2019.
Diskografia

Cuori agitati (1985)
Nuovi eroi (1986)
In certi momenti (1987)
Musica è (1988)
In ogni senso (1990)
Tutte storie (1993)
Dove c'è musica (1996)
Stilelibero (2000)
9 (2003)
Calma apparente (2005)
Ali e radici (2009)
Noi (2012)
Perfetto (2015)
Vita ce n'è (2018)
Aiheesta muualla

Kuvia tai muita tiedostoja aiheesta Eros Ramazzotti Wikimedia Commonsissa
Virallinen sivusto (Arkistoitu – Internet Archive) (italiaksi, englanniksi, espanjaksi)
Paul Kilburn

Paul Douglas Kilburn (7. helmikuuta 1936 Toronto – 20. elokuuta 2020 Scarborough) oli kanadalainen pianisti, musiikkipedagogi ja säveltäjä. Hän opiskeli Torontossa ja sai vuonna 1958 musiikin kandidaatin arvon. Hänen opettajiaan olivat The Royal Conservatory of Musicissa hänen isänsä Weldon Kilburn ja Samuel Dolin; Toronton yliopistossa hän sai sävellysopetusta John Beckwithiltä ja Oskar Morawetzilta. Vuonna 1976 hän osallistui Karl Ulrich Schnabelin mestarikursseille.
Kilburn aloitti yksityisen pianonsoiton ja musiikin teorian opettamisen Torontossa vuonna 1958. Hänen sävellystensä joukossa ovat dodekafoniset Trio for Piano Solo, Reflections on ice ja Sonaatti, jotka kantaesitti Antonin Kubálek. Kilburnin veljiä ovat Nicholas ja Michael Kilburn.
Paakinmäki

Paakinmäki tai lyhyemmin Paakki on kylä Sotkamon kunnan luoteisosassa rajoittuen Paltamon Kontiomäkeen ja Kajaanin Jormuaan. Se sijaitsee korkealla samannimisellä mäellä yhdystien 9010 varrella. Myös Joensuu–Kontiomäki-rata kulkee kylän läpi Kontiomäeltä Vuokattiin, joskin Paakin laiturivaihde on lakkautettu. Se sijaitsi kahdeksan kilometrin päässä Kontiomäen asemalta. Liikennepaikan lähellä sattui vuonna 1926 vakava junaonnettomuus. Paakinmäellä toimi aiemmin koulu, jonka rakennukset ovat nykyään yksityisessä muun muassa kuvataiteilija Kaarina Kuusisto-Lukkarin ateljeekäytössä.
Paakinmäen alla on Paakinlampi, josta saa alkunsa Pohjajoki, jonka yläjuoksua on suojeltu. Siellä on paikallisen väestön haminapalstoja ja arvokalojen kutupaikkoja. Joki laskee Kajaanin puolelle Oulujärven Jormuanlahteen.
Paikallinen erikoinen traditio on jäälyhty, joita tehdään jouluksi vähintään useita satoja, jopa tuhatkin kappaletta valaisemaan maisemaa pimeimpänä vuodenaikana.
Este

Wikisanakirjassa on tähän liittyvä sananselitys: .
Este voi tarkoittaa muun muassa seuraavia:
Suomenkielisiä

este, ratsastustermi
estejuoksu, urheilutermi
kaupan tekninen este, juridinen termi
laillinen este, juridinen termi
steerinen este, kemian termi
veri-aivoeste, lääketieteen termi
ylivoimainen este, juridinen termi
Ulkomaisia

Este, italialainen suku
Este, kunta Padovan maakunnassa Italiassa
Estë, valarin jäsen J. R. R. Tolkienin Silmarillionissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Este”, voi hakea sivunnimihaulla, laajalla sivunnimihaulla tai tekstihaulla.
DC-universumi – alkuperäiset animaatioelokuvat

| DC-universumi – alkuperäiset animaatioelokuvat> DC Universe Original Animated Movies |
| --- | --- |
Tuottaja:  Bruce Timm
Säveltäjä:  Robert Kral Kevin Manthei Christopher Drake
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Animation
Levittäjä:  Warner Bros. Home Entertainment
Ensi-ilta:  2007–
Kesto:  71–77 min
Alkuperäiskieli:  Englanti
Aiheesta muualla
Virallinen sivusto
Infobox OKNimi-testi OK: 
DC-universumi – alkuperäiset animaatioelokuvat (engl. DC Universe Original Animated Movies) on Warner Premier-, Warner Bros. Animation- ja DC Comics -yhtiöiden yhteistyöllä luotu suoraan DVD:lle julkaistavia elokuvia.
DC Comics, Warner Home Video, Warner Bros. Animation ja Emmy-palkittu tuottaja/animaattori Bruce Timm aloittivat tuotannon heinäkuussa 2006. Projektin ideana on luoda DC Comicsin sarjakuvien pohjalta animaatioelokuvia, joissa on mukana ylistettyjä sarjakuvien tekijöitä, käsikirjoittajia ja animaattoreita, sekä tunnettuja ja palkittuja näyttelijöitä. Warner Home Video toimii maailmanlaajuisena levittäjänä ja tarkoituksena on julkaista vähintään kaksi elokuvaa vuodessa.
Elokuvat > Superman: Doomsday

Pääartikkeli: Superman: Doomsday
Ensimmäinen elokuva Superman: Doomsday julkaistiin 21. syyskuuta 2007 ja se perustui löyhästi vuosien 1992-1993 julkaistuun Death of Superman -sarjakuvatrilogiaan. Sen pääosissa ääninäyttelivät Adam Baldwin (Teräsmies), Anne Heche (Lois Lane) ja James Marsters (Lex Luthor). Elokuva sai enimmäkseen positiivista palautetta erityisesti taiteellisuudesta ja teknisestä puolesta, mutta elokuvan kesto oli juoneen nähden liian lyhyt. Doomsday palkittiin Golden Reelilla vuonna 2008 parhaasta musiikista suoraan DVD:lle julkaisun kategoriassa.
Elokuvat > Oikeuden Puolustajat: Uusi rintama

Oikeuden Puolustajat: Uusi rintama oli toinen julkaistu elokuva, joka perustui Darwyn Cooken tekemään kuusiosaiseen DC: The New Frontier -lyhytsarjakuvasarjaan. 26. helmikuuta 2008 julkaistu elokuva oli edellisen elokuvan tavoin käyttänyt pääosassa tunnettuja näyttelijöitä, kuten David Boreanaz (Hal Jordan/Vihreä Lyhty), Miguel Ferrer (Metsästäjä Marsista), Kyle MacLachlan (Teräsmies), Lucy Lawless (Ihmenainen), Neil Patrick Harris (Salama) ja Jeremy Sisto (Batman). Edellisen elokuvan tavoin se sai enimmäkseen positiivista palautetta ja joidenkin tahojen puolesta pidettiin hieman parempana elokuvana mitä edellinen Superman: Doomsday. Oikeuden Puolustajat: Uusi rintama ei kuitenkaan menestynyt palkintojen suhteen, mutta se sai kolme ehdokkuutta. Vuonna 2008 se huomioitiin Emmylla erinomaisena animaatio-ohjelmana. Vuotta myöhemmin Annie-gaalassa se oli ehdolla parhaaksi suoraan videolle julkaisuksi, sekä Golden Reel -gaalassa parhaasta musiikista suoraan videolle julkaisussa.
Elokuvat > Batman: Gothamin ritari

Kolmas elokuva poikkesi edellisistä sen perustuessa Batman Begins ja Yön ritari -elokuvien välisiin tapahtumiin. Elokuva julkaistiin 8. heinäkuuta 2008 ja se oli myös poikkeuksellisesti tehty japanilaisen animen tyyliin. Se koostui kuudesta eri lyhytanimaatiosta, jotka muodostivat elokuvan kokonaisuuden. Lisäksi jokaisessa lyhytanimaatiossa käytettiin erilaista animointityyliä. Elokuvan vastaavan tuottajan Bruce Timmin mukaan tarkoitus ei ollut pelkästään hakea uudenlaista ulkonäköä Batmanille vaan myös kuvata Gotham Citya kokonaisuutena. Japanilaisen Studio 4°C -animointistudion myötä se kyettiin toteuttamaan. Tuotannossa olivat mukana muun muassa käsikirjoittajina Brian Azzarello, David S. Goyer ja Greg Rucka. Äänirooleissa puolestaan kuultiin jo yli kymmenen vuotta Batmanin äänenä toiminut Kevin Conroy, sekä Screen Actors Guild Awardsilla palkittu Gary Dourdan (Crispus Allen), David McCallum (Alfred), Ana Ortiz (Anna Ramirez) ja Parminder Nagra (Cassandra). Arvosteluissa se sai kohtuullista palautetta, erityisesti visuaalinen toteutus sai paljon positiivista palautetta, mutta lyhytanimaatioiden juonet yhdistettynä keskenään eivät saaneet suurta arvostusta. Palkintojen suhteen se sai pelkästään ehdokkuuksia. Edellisten elokuvien tavoin se oli ehdolla parhaasta musiikista Golden Reel -gaalassa, jonka se myös voitti. Lisäksi se oli ehdolla vuoden 2009 Annie-gaalassa parhaana suoraan videolle julkaisuna ja elokuvasävellyksestä.
Elokuvat > Wonder Woman

Ihmenaiseen perustuvassa elokuvassa keskityttiin pääosin kertomaan hahmon synnyintarina, sekä miten hahmosta tuli huomattava supersankaritar. Se perustui löyhästi 1980-luvun lopun George Pérezin tekemään Gods and Mortals sarjakuvaan. Elokuva esitettiin jo helmikuussa Wondercon ’09:ssä, mutta varsinainen julkaisupäivä oli 3. maaliskuuta 2009, jonka jälkeen se on saanut positiivista palautetta kokonaisuutena. Käsikirjoituksesta vastasi Michael Jelenic, joka sitä ennen kirjoitti elokuvan tarinan yhdessä 2000-luvulla Ihmenaisen sarjakuvia käsikirjoittaneen Gail Simonen kanssa. Elokuvan ohjasi Lauren Montgomery, joka ohjasi ensimmäisen elokuvan Superman: Doomsdayn yhdessä Brandon Viettin ja Bruce Timmin kanssa. Äänirooleissa toimivat tällä kertaa Keri Russell (Ihmenainen), Nathan Fillion (Steve Trevor), Alfred Molina (Ares), Rosario Dawson (Artemis), Virginia Madsen (Hippolyta) ja Oliver Platt (Hades).
Elokuvat > Green Lantern: First Flight

Viidentenä julkaisuna on Vihreään Lyhtyyn ja erityisesti Hal Jordaniin perustuva elokuva, joka julkaistiin 28. heinäkuuta 2009. Elokuvan ohjaaja Lauren Montgomery kertoi virallisen sivuston haastattelussa juonen olevan eräänlainen Training Day -elokuvan tyylinen, jossa kokenut Vihreä Lyhty Sinestro saa parikseen nuoren Hal Jordanin. Vielä kokematon Jordan huomaa veteraanin olevan erään Vihreitä Lyhtyjä vastaan olevan salaliiton johtaja. Äänirooleissa kuullaan Christopher Meloni (Hal Jordan), Victor Garber (Sinestro), Michael Madsen (Kilowog) ja Tricia Helfer (Boodikka). Käsikirjoituksesta vastaa Alan Burnett, joka oli aikaisemmin käsikirjoittamassa Batman: Gothamin ritari elokuvaa.
Elokuva ei saavuttanut tarvittavaa kaupallista menestystä, jonka myötä sen suunnitteilla ollut jatko-osa peruttiin. Elokuva sai kuitenkin yhden ehdokkuuden vuonna 2010 Annien kategoriassa ”Paras suoraan videolle julkaisu”.
Elokuvat > Superman/Batman: Public Enemies

Viralliseksi nimeksi annettu Superman/Batman: Public Enemies -elokuva oli aluksi huhuttu perustuvan samannimiseen Superman/Batman -sarjakuvaan ja erityisesti Jeph Loebin käsikirjoittamiin tarinoihin. Sitä se myös oli ja elokuvan juoni keskittyi pääpiirteisesti Superman/Batman sarjakuvan kuuteen ensimmäiseen numeroon, jossa Teräsmies ja Batman joutuvat tekemään yhteistyötä, kun Yhdysvaltain presidentti Lex Luthor käyttää hyväkseen tulevan kryptoniitti-asteroidin lähestymisen maaplaneetalle lavastaakseen Teräsmiehen syylliseksi ja julistaa miljardin dollarin löytöpalkkion Teräsmiehestä ja hänen ”apulaisestaan” Batmanista. Tämän myötä supersankarit ja superrikolliset ryhtyvät jahtaamaan kaksikkoa, joiden täytyy tehdä yhteistyötä ja hakea lisäapua pysäyttääkseen asteroidin, sekä paljastaa Luthorin salajuonen valloittaa enemmän kuin Pohjois-Amerikan. Elokuva julkaistiin 29. syyskuuta 2009 ja se herätti huomiota ääniroolien valinnoillaan, kun 1990-luvulla Batmanin ja Teräsmiehen omissa animaatiosarjoissa ääninäyttelleet Kevin Conroy, Tim Daly, sekä Lex Luthorin roolissa tuolloin toiminut Clancy Brown uusivat tutut roolinsa. Mukaan oli otettu edellisten elokuvien tavoin tunnettuja näyttelijöitä, kuten Täydellisistä naisista tuttu Ricardo Antonio Chavira, Smallvillessa näytellyt Allison Mack, sekä CCH Pounder ja LeVar Burton. Elokuvan ohjasi Sam Liu ja käsikirjoitti Stan Berkowitz.